hvor langt kan mit e-board køre på en opladning?
et spørgsmål der ofte går igen, men som er mere komplekst end antaget. der er rigtig mange parametre, som alle påvirker rækkevidden. disse forhold er dog de mest udslagsgivende:  
– vægtbelastning  
– vejrforhold  
– vejforhold  
– kørselsmønstre  
– temperatur  
– og lignende  
  
du kan være 100% sikker på at vi ikke fifler med tallene. vores test-kører vejer 68kg og alle vores boards er blevet gennemtestet af denne person.  
vi prøver at være helt transparante i vores markedsføring. skriver vi f.eks. 15-25 km på en opladning, så kan du forvente at 25km er den optimistiske rækkevidde, imens 15 km bør være minimumsrækkevidden. altså for at nå 25 km kræver det god asfalt, lav vægtbelastning, optimal temperatur (15-20° celsius), ingen modvind, flad vej og at man ikke kører topspeed hele vejen, samt undgår for mange nedbremsninger/accelerationer.  
  
du kan læse meget mere om hvordan du optimerer din rækkevidde på dit board på vores blogindlæg her.

